**Λάρνακα, 22 Ιανουαρίου 2025**

**ΔΗΜΟΣ ΛΑΡΝΑΚΑΣ**

**ΠΡΟΣΚΛΗΣΗ ΓΙΑ ΕΚΔΗΛΩΣΗ ΕΝΔΙΑΦΕΡΟΝΤΟΣ**

**ΥΠΟΒΟΛΗ ΠΡΟΤΑΣΕΩΝ ΓΙΑ ΣΥΜΜΕΤΟΧΗ ΣΤΟ ΦΕΣΤΙΒΑΛ ΚΛΑΣΙΚΗΣ ΜΟΥΣΙΚΗΣ 2025**

**ΔΙΑΓΩΝΙΣΜΟΣ ΑΡ 5/2025**

Ο Δήμος Λάρνακας δέχεται προτάσεις για συμμετοχή στο Φεστιβάλ Κλασικής Μουσικής του Δήμου Λάρνακας για επαγγελματικά σχήματα και επαγγελματίες μουσικούς.

Ο συνολικός αριθμός  των παραστάσεων που  θα πραγματοποιηθούν κυμαίνεται  από 4 έως 5 και η συνολική δαπάνη για όλες τις εκδηλώσεις προϋπολογίζεται στις €8.000 (συμπ. το ΦΠΑ).

Οι παραστάσεις θα πραγματοποιηθούν στο Δημοτικό Θέατρο «Γ. Λυκούργος» Λάρνακας, χωρητικότητας 400 θέσεων, τον Απρίλιο 2025. Για τις παραστάσεις του Φεστιβάλ θα παραχωρείται δωρεάν το Δημοτικό Θέατρο με τον υφιστάμενο του εξοπλισμό.

Οι προτάσεις θα πρέπει να περιλαμβάνουν τα πιο κάτω στοιχεία, τα οποία θα ληφθούν υπόψη στην αξιολόγηση από την Επιτροπή:

1. Σύντομο βιογραφικό, με διεύθυνση, τηλέφωνο, τηλεομοιότυπο και e-mail για σκοπούς επικοινωνίας.
2. Σύντομο ιστορικό των εμφανίσεων που προηγήθηκαν.
* Ρεπερτόριο συμμετοχής στο Φεστιβάλ
1. Επιθυμητή ημερομηνία πραγματοποίησης της παράστασης (κατά προσέγγιση ή/και εναλλακτική)
2. Οικονομικές Απαιτήσεις. Οι ενδιαφερόμενοι θα πρέπει να λάβουν υπόψη τους ότι μπορούν να υποβάλουν τις οικονομικές τους απαιτήσεις
* είτε με ένα κατ’ αποκοπή ποσό που να αποτελεί αγορά της παράστασης από τον Δήμο (στην περίπτωση αυτή οι εισπράξεις από την πώληση των εισιτηρίων ανήκουν στον Δήμο)
* είτε με χορηγία από τον Δήμο (στην περίπτωση αυτή οι εισπράξεις από την πώληση των εισιτηρίων ανήκουν στον ενδιαφερόμενο)
* είτε χωρίς αμοιβή με κατ’ αποκοπή ποσό και χωρίς χορηγία από τον Δήμο με μοναδική απαίτηση του ενδιαφερόμενου να εισπράξει τα έσοδα από την πώληση των εισιτηρίων.

Οι ενδιαφερόμενοι θα πρέπει να λάβουν επίσης υπόψη τους ότι:

(α)   Όλες οι προτάσεις πρέπει να συνοδεύονται από αναλυτικό προϋπολογισμό, στον οποίο να περιλαμβάνονται εκτός των άλλων ηχητική και φωτιστική κάλυψη.

(β)   Σε περίπτωση που υποβάλουν πρόταση με απαίτηση για είσπραξη των εσόδων από την πώληση των εισιτηρίων, τότε θα πρέπει να γνωρίζουν ότι ο Δήμος εισπράττει Φόρο Θεάματος ύψους 5% επί των εισπράξεων.

(γ)   Στις περιπτώσεις όπου θα υπάρχει απαίτηση για χορηγία από μέρους του Δήμου, να αναγράφεται το ποσό το οποίο θα είναι συζητήσιμο.

(δ)   Οι ενδιαφερόμενοι έχουν το δικαίωμα εξεύρεσης  χορηγών.

(ε)  Οι τιμές των εισιτηρίων σε όλες τις περιπτώσεις προτάσεων θα καθοριστούν σε συνεννόηση με τον Δήμο.

Οι ενδιαφερόμενοι μπορούν να εκδηλώσουν το σχετικό τους ενδιαφέρον για μία ή για περισσότερες από μία παραστάσεις για συμμετοχή στο Φεστιβάλ Κλασικής Μουσικής του Δήμου Λάρνακας.

Οι ενδιαφερόμενοι θα πρέπει να αποστείλουν τις προτάσεις **έως την 7/2/2025 Παρασκευή και ώρα 11.00 π.μ.** στο τηλεομοιότυπο 24627244 ή στην ηλεκτρονική διεύθυνση **culturalservices@larnaka.****com**  ή να παραδοθούν στα γραφεία των Πολιτιστικών Υπηρεσιών που βρίσκονται στην Λεωφόρο Αθηνών 6, 6300 Λάρνακα.

Για περισσότερες πληροφορίες, οι ενδιαφερόμενοι μπορούν να αποταθούν στον Πολιτιστικό Λειτουργό του Δήμου Λάρνακας στο τηλ. 24629333.

Λάρνακα, 22/01/2025